Diari Oficial de la Generalitat Valenciana


Sumari del DOGV 8473, del 28-01-2019 (2019/694)

RESOLUCIÓ de 23 de gener de 2019, de la Conselleria d'Educació, Investigació, Cultura i Esport, d'extinció de l'autorització per cessament d'activitats al centre elemental de Música Cooperativa Enseñanza Vivaldi, codi 22116481, de Castelló de la Plana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8473

Data del DOGV
:   28-01-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/694


Data del document
:   23-01-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 23 de gener de 2019, de la Conselleria d'Educació, Investigació, Cultura i Esport, d'extinció de l'autorització per cessament d'activitats al centre elemental de Música Cooperativa Enseñanza Vivaldi, codi 25486076, de Castelló de la Plana. [2019/694]  
El centre elemental de Música Cooperativa Enseñanza Vivaldi codi 50429323, de Castelló de la Plana, té concedida l'autorització d'obertura i funcionament per Ordre de 12 d'abril de 1984, de la Conselleria de Cultura i Educació (DOGV número 0165 de 29.05.1984).  
  
L'expedient ha sigut tramitat per la corresponent direcció territorial competent en matèria educativa, i consta de la documentació exigida per la normativa vigent així com de l'informe favorable de la Inspecció Educativa, en el qual se certifica el cessament efectiu de l'activitat docent.  
El centre va deixar d'impartir les ensenyances que s'indiquen que van ser, en el seu moment, autoritzades per mitjà de la corresponent ordre d'obertura i funcionament.  
El cessament d'activitats docents d'aquest centre no comporta cap greu perjuí per a l'interès públic.  
Vista la Llei orgànica 8/1985, de 3 de juliol, reguladora del Dret a l'Educació; la Llei orgànica 2/2006, de 3 de maig, d'Educació, modificada per la Llei orgànica 8/2013, de 9 de desembre, per a la millora de la qualitat educativa; i el Reial decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries, modificat pel Reial decret 131/2010, de 12 de febrer; i la Llei 39/2015, d'1 d'octubre, del procediment administratiu comú de les administracions públiques.  
Vista la proposta del director general de Centres i Personal Docent i de conformitat amb aquesta, i en exercici de les atribucions conferides pel Decret 186/2017, de 24 de novembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, resolc:  
L'extinció de l'autorització per cessament d'activitats docents del centre docent privat següent:  
  
Codi del centre: 44384200.  
Denominació específica: centre elemental de Música.  
Denominació del centre: Cooperativa Enseñanza Vivaldi.  
Titular: Sociedad Cooperativa Valenciana de Enseñanza Vivaldi.  
Domicili: carrer Travessia de Bellver, número 4.  
Codi postal i localitat: 12741 Castelló de la Plana.  
Província: Castelló de la Plana.  
Ensenyances autoritzades: Elemental de Música.  
  
La present resolució tindrà els seus efectes a partir de l'endemà de la data de publicació en el Diari Oficial de la Generalitat Valenciana. No obstant això, els seus efectes acadèmics s'entenen referits a l'inici del curs escolar 2018-19.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, de Règim Jurídic de les Administracions Públiques i del Procediment Administratiu Comú i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la conselleria competent en matèria educativa, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se en el Diari Oficial de la Generalitat Valenciana.  
  
València, 23 de gener de 2019.- El conseller d'Educació, Investigació, Cultura i Esport: Vicent Marzà Ibáñez.